# Bestyrelsesmøde

## 14. december 2016

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Siden sidst:**
   1. HM
   2. Formanden for senatet
3. **IB status**

Bilag A

1. **Gymnasiereformen**

Bilag B

1. **Elevernes valg af studieretninger**

Bilag C

1. **Den fortsatte renovering/ombygning/etablering af ventilation**

Bilag D: Status på igangværende

1. **Låneomlægning af realkreditlån i Nykredit**

Bilag E

1. **Budgetopfølgning 2016**

Bilag F

1. **Følsomhedsberegning for budgettet frem til 2020**
2. **Godkendelse af budget 2017**

Bilag G

1. **Kommende bestyrelsesmøder**

* 23. marts 2017 – er ændret fra 28. marts 2017
* 8. juni 2017
* 21. september 2017 ændret til 28. september 2017
* 15. november 2017 aflyses
* 12. december 2017

1. **Evt.**

Deltagere: formand Stig Glent-Madsen, næstformand Peter Rasmussen, Ann-Dorte Christensen, Lone Langballe, Gudrun Bjerregaard, Claus Dithmer, Britt Møldrup, Mathias Lehmann Dahl Pedersen, Lauritz Kristian Bækgaard Rasmussen, rektor Helge Markussen, vicerektor Marianne Westergaard og økonomichef Lena Mørch Nielsen.

**REFERAT**

1. Formand Stig Glent-Madsen bød velkommen. Referatet fra sidste møde blev sammen med dagsordenen godkendt.
2. Siden sidst HM:
3. Viborg Katedralskole arbejder fortsat på at finde en løsning på festerne, efter brevet fra bevillingsnævnet med opstramning af reglerne for udskænkning af alkohol til unge under 18 år. Der må kun udskænkes alkohol til unge under 18 år, hvis det er lukkede fester, altså fester hvor kun skolens egne elever deltager. Der kan også laves en forening, hvor f.eks. Viborg Gymnasium og hf sammen med Viborg Katedralskole holder deres fester sammen. Der kan dog ikke laves en ordning, hvor alle kommunes ungdomsuddannelser laver en forening, som afholder festerne. Hvordan festerne fremover skal afholdes arbejdes der på, og på nuværende tidspunkt er der flere forslag til en løsning. Men der kræves på sigt langt mere opsyn af vagter, ledelse eller lærere til festerne. Tillidsmanden kunne oplyse, at han fra en lærer har fået et spørgsmål omkring forpligtelsen til at være lærervagt ved elevfesterne. Kan ledelsen forlange, at lærere ansat ved Viborg Katedralskole skal være vagt ved afholdelsen af festerne. Gymnasieskolernes lærerforening oplyser, at det er en del af jobbet, som gymnasielærer, også at deltage i sociale arrangementer herunder elevfester. Helge Markussen oplyste, at alle lærere skal skiftes til at være vagt ved elevfester, det er en del af jobbet, men at den enkelte lærere selv kan vælge om vedkommende ønsker at være barvagt, vagt i garderoben eller blot tilsyn rundt omkring i forbindelse med festen. Der er til de seneste fester samt festerne fremover ansat flere vagter udefra. Vagtselskabet har mere personale, men der er også ansat tidligere elever til at varetage jobbet i baren.
4. To lærere i religion og historie har skrevet et bidrag til det landsdækkende fagblad i historie i anledning af 500 året for reformationen. Interesserede kan få en kopi ved at henvende sig til skolen, fagbladet hedder ”Noter”. De to lærere laver også fælles undervisningsforløb til kollegerne.
5. Viborg Katedralskoles kostafdeling har søgt penge hos Statens Kunstfond, men har desværre fået afslag. Staten Kunstfond har i stedet tilbudt kostafdelingen flere værker, som der kan vælges imellem.

Senatet:

1. I forbindelse med de udmeldte besparelser på SU fra regering, har eleverne på Viborg Katedralskole strejket et enkelt modul. Cirka 250 elever gik samlet til Viborg Rådhus for at vise politikerne deres utilfredshed med besparelsen. De blev mødt af et par lokale politikere, som holdt tale for dem. Hele begivenheden blev fulgt både at TVmidtvest og Viborg Stifts Folkeblad.
2. Marianne Westergaard redegjorde for status på IB. Skolen har etableret et samarbejde med en skole i Sverige, som er foran, da de har haft licensen længere end Viborg Katedralskole. Samarbejdet skal bruges både til sparring men også udveksling, hvor elever og lærere besøger hinanden. Der har desværre været et frafald på ca. 50% på den nuværende preIB årgang. De fleste har ikke forladt skolen, men i stedet valgt STX. Vejledningen af de elever, som overvejer preIB/IB skal udbygges, så de elever, der vælger det, er langt mere bevidste om, hvilken ”pakke” de får. Bestyrelsen drøftede også udfordringen med, at IB elevernes karakterer er lavere, når de konverteres til den danske skala, hvilket har betydning for deres optagelse på Universiteterne i Danmark. Helge Markussen fortalte også, at der de kommende år vil blive et betydeligt pres på kollegiet trods udvidelsen og tilbygningen. Viborg Katedralskole har i forvejen et samarbejde med boligselskabet Sct. Jørgen om værelser i stadionkomplekset, hvilket der i øjeblikket samarbejdes om at udbygge, for at lette presset på kollegiet og stadig kunne tilbyde IB uddannelsen til udefrakommende elever.
3. Marianne Westergaard fortalte om arbejdet med implementeringen af den nye gymnasiereform. Der ventes fortsat på både en bekendtgørelse samt fagbilag, men der arbejdes i forhold til de udmeldte detaljer om reformen. Særligt fokus har indtil videre været arbejdet med de nye og tilrettede studieretninger, det nye grundforløb og det flerfaglige samarbejde. Ledelsen udmeldte en skitse for arbejdet med gymnasiereformen, som er blevet drøftet i lærergruppen, hvor alle har kunnet komme med gode idéer samt forslag til ændringer. Der nedsættes netop nu arbejdsgrupper, som skal fortsætte det mere detaljerede arbejde med at få reformen implementeret på Viborg Katedralskole. Undervisningsministeriet har afholdt FIP (fagligudvikling i praksis) og SIP (skoleudvikling i praksis) kurser, hvor både lærere og ledelse har deltaget, hvor undervisningsministeriet har tilkendegivet deres hensigt med reformen og svaret på spørgsmål fra repræsentanterne fra gymnasierne. Det afkortede grundforløb skal bruges til, at den enkelte elev i højere grad får kendskab til de enkelte studieretninger og derfor har et bedre grundlag ved valget af studieretning end tidligere. Der er i reformen nye muligheder for udvikling af eleverne og deres faglige og personlige kompetencer. Blandt andet afsættes der timepuljer til, at de enkelte skoler kan udvikle forløb. På Viborg Katedralskole arbejdes der i øjeblikket på et studie- og læringsforløb og det har særligt fokus på, hvordan man lærer bedst. Britt Møldrup er tovholder på projektet, hvor mange kolleger indtil nu har tilkendegivet, at de rigtig gerne vil være en del af projektet herunder udvikling af projektet. Med reformen indføres også muligheden for et nyt fag: informatik. Helge Markussen orienterede om indholdet i faget og bestyrelsen sagde god for, at faget indføres på Viborg Katedralskole. Viborg Katedralskole har 1 lærer, som har tilkendegivet at være interesseret i at undervise i faget.
4. Marianne Westergaard informerede om elevernes valg af studieretninger. 6 elever har ikke fået deres 1. prioritet, men ved hjælp af andre studieretninger og valgfag vil de fleste kunne opnå samme fagkombination dog uden, at det er i den ønskede studieretning. Der er også kommet elever udefra til for eksempel klassikerlinjen, da Viborg Katedralskolen igen er en af de få skoler i Danmark, som udbyder den. Ved oprettelsen er der 7 elever, hvilket betyder, at Viborg Katedralskole er berettiget til det ekstra tilskud, som gives til Græsk/latin studieretninger. På musiklinjen er der mere end 20 elever, hvilket er rigtig positivt for skolen. For at ”kabalen” er gået op har det været nødvendigt med nogle blandede klasser.
5. Helge Markussen orienterede om status for ombygning, renovering og etablering af ventilation. Projektet er rigtig langt og forventes, som planlagt, færdigt i juni 2017. Håndværkerne har opdaget, at der desværre er bly i det gamle maling i både vægge og vinduer. Det både vanskeliggør og fordyrer projektet. Der er ikke risiko for personalet, det skal dog respekteres, når der står ingen adgang i de afspærrede byggeområder. Bestyrelsen besluttede, at når projektet er færdigt skal det fejres sammen med skolens 90 års bygningsfødselsdag og kollegiets 50 års fødselsdag.
6. Helge Markussen fortalte, at punktet er kommet på, da vi har fået en henvendelse fra skolens revisor. Skolens revisor har påpeget, at der kan være en besparelse, hvis forudsætningerne for tilbagebetaling af skolens realkreditlån ændres, herunder en forringelse af skolens likviditet. Forskellige scenarier blev drøftet. Bestyrelsen gav Helge Markussen, Stig Glent-Madsen og Lena Mørch Nielsen mandat til at arbejde videre med at belyse fordele og ulemper ved en låneomlægning. Hvis den samlede vurdering viser, at en låneomlægning er til fordel for skolen er der også givet mandat til at udføre låneomlægningen, herunder at betale ca. 7 mio. kr. af på gælden, således at likviditetsgraden bliver på omkring 100.
7. Lena Mørch Nielsen orienterede om årsafslutningen af 2016. Der har været flere indtægter end budgetteret, hvilket i overvejende grad skyldes et rigtig flot søgetal samt et meget lille frafald. På udgiftssiden blev afvigelserne gennemgået og forklaret. Generelt er afvigelserne grundet en ledelsesbeslutning og skyldes ikke uforudsete hændelser. På kostafdelingen er økonomien for den nye bygning ikke endelig på plads, da selve bygningen skal optages til afskrivning. De sidste regnskabsdetaljer forventes først på plads primo 2017. På skolen forventes et underskud på ca. 125.000 kr. og for kollegiet et overskud på ca. 400.000 kr., dog med det forbehold, at den nye bygning skal indarbejdes i årsafslutningen. Hvilket betyder et samlet overskud på ca. 275.000 kr. for 2016.
8. Helge Markussen fremlagde regnearket med fremskrivning af budgettet indtil 2020. Der er fra 2018 taget højde for, at det store renoveringsprojekt er afsluttet. Der er også på indtægtssiden taget højde for de udmeldte, men dog ikke vedtagne besparelser. Helge Markussen gjorde rede for de bekymringer, som ledelsen har for et vigende elevtal. Politikerne forsøger på mange måder at flytte elever fra STX til erhvervsuddannelserne. Ligeledes får 9. klasses elever mulighed for at gå direkte på HF uddannelsen. Hvis politikerne lykkes med at flytte elever rammes Viborg Katedralskole på de økonomiske forudsætninger, som er lagt ind i budgettet. Forskydningen i udbetalingen af tilskud gør, at indtægterne ikke rammes så hårdt år 1. Til gengæld kan en eventuel personalereduktion betyde, at udgifterne til løn ikke kan reduceres med det samme, da der kan være lange opsigelsesperioder. Forskellige scenarier blev afprøvet og både et fald i antal af klasser samt et øget frafald, vil på sigt betyde et ikke ubetydeligt fald i indtægterne. Bestyrelsen var enig i, at et fald i elevtallet kombineret med de allerede udmeldte besparelser vil betyde, at der skal være et øget fokus på omkostningerne de kommende år. I 2018 ser det fornuftigt ud med de forudsætninger, som er lagt ind, men allerede i 2019 skal der findes besparelser på budgettet.

Det blev besluttet, at skolen skal forsøge at energioptimere for derved forhåbentlig at kunne opnå en besparelse. I forbindelse med renoveringen er etableret CTS styring på skolen, hvilket gerne skulle understøtte en energioptimering. Pr. 4. januar 2017 er ansat en ny serviceleder på skolen, som tidligere har arbejdet en del med emnet.

1. Lena Mørch Nielsen fremlagde budget 2017. Der var ganske få ændringer i forhold til det budgetforslag, som blev førstebehandlet i september 2016. Budgettets forudsætninger er udregnet på baggrund af finansloven for 2017. Dog er der siden budgettet blev udsendt til bestyrelsen kommet en melding om, at der forventes en dispositionsbegrænsning i 2017. Beløbet for dispositionsbegrænsningen udmeldes først i løbet af 2017. Ligeledes er der kommet en tvunget indbetaling til barselsfonden på 201 kr. pr. ansat. Dette beløb er ikke indregnet i budgettet. Begge beløb forventes finansieret af skolens reserve. I 2017 udføres sidste etape af Arbejdstilsynets påbud om ventilation i alle lokaler. Der er for 2017 budgetteret med et underskud for skolen på 1.836.109 kr. og et overskud for kollegiet på 400.000 kr. Det samlede resultat er et underskud på 1.436.109 kr. Budgettet blev vedtaget. Budgettet skal revideres i forbindelse med at ansøgertallet pr. 15. marts 2017 kendes.
2. Det blev besluttet, at bestyrelsesmødet den 28. marts 2017 flyttes til den 23. marts 2017. Bestyrelsesmødet den 15. november 2017 aflyses, da førstebehandlingen af budget 2018 flyttes til mødet før. Af samme grund flyttes bestyrelsesmødet den 21. september 2017 til den 28. september 2017.

* 23. marts 2017
* 8. juni 2017
* 28. september 2017
* 12. december 2017

1. Punktet med vedtægtsændringer flyttes til mødet den 23. marts 2017. Hvorvidt punktet skal ligge forud for mødet eller efter aftales senere.

Referent Lena Mørch Nielsen

Stig Glent-Madsen Peter Rasmussen Lone Langballe

formand næstformand

Gudrun Bjerregaard Ann-Dorte Christensen Claus Dithmer

Britt Møldrup Mathias Lehmann Dahl Pedersen

Lauritz Kristian Bækgaard Rasmussen